Μετρό Σιγκαπούρης

Το μετρό της Σιγκαπούρης (Κινέζικα: 大众快速交通o, ευρύτερα γνωστό ως: 地铁, Μαλαισιανά: Σύστημα Γρήγορης Μετακίνησης Πενγκανγκουτάν, Ταμίλ: சிங்கை துரிதக் கடவு ரயில்) είναι το κύριο σιδηροδρομικό σύστημα μεταφορών στη Σιγκαπούρη και φτάνει σε πολλά μέρη στην πόλη-κράτος. Το πρώτο τμήμα του μετρό, μεταξύ των σταθμών Yio Chu Kang και Toa Payoh, άνοιξε στις 7 Νοεμβρίου 1987, με μήκος τότε στα 6 χιλιόμετρα και με 5 σταθμούς κατά μήκος μίας γραμμής, και είναι το δεύτερο παλαιότερο της νοτιοδυτικής Ασίας, μετά το μετρό της Μανίλας. Το σύστημα έχει αναπτυχθεί ραγδαία με σκοπό την ανάπτυξη ενός σιδηροδρομικού δικτύου ως κεντρικό άξονα των δημοσίων συγκοινωνιών στη Σιγκαπούρη. Το 2012 μετέφερε 2,649 εκατομμύρια επιβάτες, δηλαδή το 76% όσων μετέφεραν τα λεωφορεία την ίδια χρονική περίοδο.

 Το μετρό της Σιγκαπούρης είναι πλήρως αυτόματης λειτουργίας και μάλιστα είναι το μεγαλύτερο σε μήκος αυτόματο μετρό παγκοσμίως. Όλοι οι σταθμοί φέρουν πόρτες αυτόματου ανοίγματος στις αποβάθρες, ασύρματο δίκτυο Wi-Fi, ανελκυστήρες, κλιματισμό και πρόσβαση για τους ΑΜΕΑ. Μεγάλο μέρος των παλαιότερων γραμμών και σταθμών είναι υπέργειοι (τύπου γέφυρας), με ένα μικρό ποσοστό επιφανειακά. Οι νεότερες γραμμές είναι συνηθέστερα υπόγειες και περιλαμβάνουν κάποιες από τις μεγαλύτερες συνεχείς σήραγγες παγκοσμίως. Ορισμένοι υπόγειοι σταθμοί σταθμοί του μετρό έχουν κατασκευαστεί, παράλληλα, και ως υπόγεια καταφύγια, υπό την αρμοδιότητα της Δύναμης Πολιτικής Άμυνας (Προστασίας) της Σιγκαπούρης, και είναι μεγάλου βάθους, με ενισχύσεις σκληρού τσιμέντου και εξωτερικές πόρτες από ενισχυμένο χάλυβα, προκειμένου να μπορούν να αντέξουν σε αεροπορικές και χημικές επιθέσεις. Σήμερα, το μετρό της Σιγκαπούρης έχει 6 γραμμές και 134 σταθμούς (οι 30 από αυτούς είναι κομβικοί). Το συνολικό του μήκος είναι 231 χιλιόμετρα και έχει σιδηροδρομικές γραμμές κανονικού εύρους. Οι σιδηροδρομικές γραμμές έχουν χτιστεί από την Αρχή Χερσαίων Μεταφορών, ένα τμήμα της κυβέρνησης της Σιγκαπούρης, που αποδίδεται στην εταιρία και SBS Transit Corporation να λειτουργήσει το σύστημα. Το συνολικό σύστημα της Σιγκαπούρης έχει επίσης ταξί και λεωφορεία, έτσι ώστε να υπάρχει πλήρης ενοποίηση των δημοσίων συγκοινωνιών. Επί του παρόντος, κατασκευάζονται και νέες επεκτάσεις των σημερινών γραμμών, καθώς και 3 εντελώς νέες γραμμές, και το συνολικό του μήκος αναμένεται να φτάσει τα 450 χιλιόμετρα έως το 2040. Κατάλογος μετρό του κόσμου Sharp, Ilsa (2005). The Journey — Singapore's Land Transport Story. SNP:Editions. ISBN 978-981-248-101-6. Land Transport Authority, Singapore (2 Ιανουαρίου 1996). A World Class Land Transport System — White Paper presented to Parliament. ISBN 978-9971-88-488-8. Mass Rapid Transit Corporation, Singapore (1993). Stored Value — A Decade of the MRTC. ISBN 978-981-00-5034-4. Mass Rapid Transit Corporation, Singapore (1988). The MRT Story. ISBN 978-981-00-0251-0. Singapore MRT Limited (1987). MRT Guide Book. ISBN 978-981-00-0150-6. Mass Rapid Transit Corporation (MRTC) and Institution of Engineers Singapore (IES) (1987). Mass Rapid Transit System : Proceedings of the Singapore Mass Rapid Transit Conference, Singapore 6–9 April 1987. ISBN 978-9971-84-636-7. Land Transport Authority official website SBS Transit official website SMRT Corporation official website